

PROJEKTS uz 19.05.2025.

vēlamais datums izskatīšanai: Attīstības komitejā 11.06.2025.

domē: 26.06.2025.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2025. gada 26.jūnijā **Nr.**«DOKREGNUMURS»

**Par Ādažu novada domes 22.12.2020. lēmuma Nr. 262 “Par nekustamo**

**īpašumu “Oši” un “Liepas” detālplānojuma apstiprināšanu” atcelšanu**

Ādažu novada pašvaldības dome izskatīja sabiedrības ar ierobežotu atbildību “Baltex Nami” (reģ. Nr. 40103911706, juridiskā adrese: Avotu iela 54-3, Rīga, LV-1009, e-pasts:) un *vārds, uzvārds* *(adrese, e-pasts),* kurš uz 08.08.2016. universālpilnvaras Nr.8333 pamata pārstāv arī Vārds Uzvārds, 10.03.2025. iesniegumu (reģistrēts 15.05.2025. ar Nr. ĀNP/1-11-1/25/3138) ar lūgumu atcelt detālplānojumu nekustamajiem īpašumiem “Oši” (zemes vienībai ar kadastra apzīmējumu 80440010199) un “Liepas” (zemes vienībai ar kadastra apzīmējumu 80440010200).

Izvērtējot ar iesniegumu saistītos apstākļus, tika konstatēts:

1. Detālplānojums Ādažu novada Divezeru ciema nekustamajiem īpašumiem “Oši” un “Liepas” apstiprināts ar Ādažu novada domes 22.12.2020. lēmumu Nr. 262 “Par nekustamo īpašumu “Oši” un “Liepas” detālplānojuma apstiprināšanu” (turpmāk – Detālplānojums).
2. Detālplānojuma teritorijai Ādažu novada teritorijas plānojumā noteikts funkcionālais zonējums Savrupmāju apbūves teritorija (DzS1).
3. Detālplānojuma izstrādes mērķis ir detalizēt īpašuma izmantošanu Savrupmāju apbūves teritorijā (DzS1) un pamatot ar to saistītu infrastruktūras objektu izvietošanu nekustamajos īpašumos “Oši” un “Liepas”, ielas veidojot kā atsevišķas zemes vienības.
4. 26.02.2021. noslēgts administratīvais līgums Nr.2021-02/115 par detālplānojuma nekustamajiem īpašumiem “Oši” un “Liepas” īstenošanas kārtību, saskaņā ar kura 3.2. punktu Detālplānojuma pasākumu īstenošanas uzsākšanas datums noteikts ne vēlāk kā 01.06.2021.
5. Detālplānojuma īstenošana nav uzsākta un to netiek plānots īstenot.
6. Detālplānojuma teritorijā šobrīd ietilpst 3 nekustamie īpašumi:
	1. nekustamais īpašums “Oškalni”(kadastra Nr. 80440010008), kas sastāv no zemes vienības Smilškalnu ielā 26, Divezeros, Ādažu pag., Ādažu nov., ar kadastra apzīmējumu 80440010199, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000059952 sabiedrībai ar ierobežotu atbildību SIA “Baltex Nami”, reģ. Nr. 40103911706;
	2. nekustamais īpašums (kadastra Nr. 80440010201), kas sastāv no zemes vienības Smilškalnu ielā 22, Divezeros, Ādažu pag., Ādažu nov., ar kadastra apzīmējumu 80440010200, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000582536 *vārds, uzvārds un vārds, uzvārds*;
	3. būvju nekustamais īpašums “Liepas” (kadastra Nr. 80445010005), kas sastāv no būves Smilškalnu ielā 22, Divezeros, Ādažu pag., Ādažu nov., ar kadastra apzīmējumu 80440010008008, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 1433 *vārds, uzvārds*.
7. Detālplānojums ir izvērtēts, ņemot vērā Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.2 punktā noteiktos kritērijus.
8. Detālplānojuma atcelšana neradīs sabiedrības un Pašvaldības interešu aizskārumu.
9. Zemes vienību ar kadastra apzīmējumiem 80440010199 un 80440010200 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam.
10. Pašvaldību likuma 4.panta pirmās daļas 15.punkts un 10.panta pirmās daļas 1.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.
11. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
12. Teritorijas attīstības plānošanas likuma 29.pants cita starpā noteic, ka detālplānojums ir spēkā līdz to atceļ vai atzīst par spēku zaudējušu.
13. Administratīvā procesa likuma 70.panta trešā daļa noteic, ka administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.
14. Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar Administratīvā procesa likuma 85. – 88.panta noteikumiem; Administratīvo aktu atceļ ar jaunu administratīvo aktu; Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.
15. Administratīvā procesa likuma 85.panta otrās daļas 2.punkts noteic, ka adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.
16. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**.**
17. **Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem”** **131.1 punkts noteic, ka** **papildus teritorijas plānošanas procesam spēkā esošo detālplānojumu pārskatīšanu un izvērtēšanu pašvaldība var veikt detālplānojumu īstenošanas uzraudzības ietvaros.**
18. **Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.3 punkts noteic, ka pēc detālplānojuma izvērtēšanas pašvaldības dome lemj par detālplānojuma atcelšanu vai tā risinājumu iekļaušanu teritorijas plānojumā vai lokālplānojumā.**

Pamatojoties uz iepriekš minēto un Pašvaldību likuma 4. panta pirmās daļas 15. punktu, 10. panta pirmās daļas 1.punktu, Teritorijas attīstības plānošanas likuma 12.panta trešo daļu, 29.pantu, Administratīvā procesa likuma 70.panta trešo daļu, 83.pantu, 85.panta otrās daļas 2.punktu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 3.punktu, 131.1 punktu, 131.3 punktu, kā arī ņemot vērā domes Attīstības komitejas 11.06.2025. atzinumu, Ādažu novada pašvaldības dome

**NOLEMJ:**

1. Atcelt Ādažu novada domes 22.12.2020. lēmumu Nr. 262 “Par nekustamo īpašumu “Oši” un “Liepas” detālplānojuma apstiprināšanu”.
2. Uzdot pašvaldības Centrālās pārvaldes Teritorijas plānošanas nodaļai lēmumu ievietot Teritorijas attīstības plānošanas informācijas sistēmā (TAPIS) un publicēt oficiālajā izdevumā “Latvijas Vēstnesis”, kā arī paziņojumu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ IDRV

@ TPN

Iesniedzējiem:

@ SIA “Baltex Nami”, reģ. Nr. 40103911706, juridiskā adrese: Avotu iela 54-3, Rīga, LV-1009, e-pasts:

@ *vārds, uzvārds, p.k., adrese, e-pasts*

Indra Murziņa, 20203786